หุ้นไทย 14 ต.ค.ปิดบวก 18.99 จุด
ดัชนีหุ้นไทยปิดตลาดที่ระดับ 955.81 จุด เพิ่มขึ้น 18.99 จุด หรือ 2.03% มูลค่าการซื้อขาย 19,991.22 ล้านบาท
14 ต.ค. 2554

ดัชนีหุ้นไทยปิดตลาดที่ระดับ 955.81 จุด เพิ่มขึ้น 18.99 จุด หรือ 2.03% มูลค่าการซื้อขาย 19,991.22 ล้านบาท
ดัชนีหุ้นไทยวันนี้(14 ต.ค.54) ดัชนีแกว่งตัวในกรอบแคบช่วงเปิดตลาดภาคเช้า ก่อนที่ภาคบ่ายจะปรับตัวเพิ่มขึ้นแรงตามตลาดหุ้นยุโรป หลังนักลงทุนคลายความกังวลปัญหาหนี้สินของกลุ่มยูโรโซน ส่งผลให้ดัชนีวันนี้ปิดตลาดที่ระดับ 955.81 จุด เพิ่มขึ้น 18.99 จุด หรือ 2.03% มีมูลค่าการซื้อขาย 19,991.22 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก
1. PTT ปิดที่ระดับ 292 บาท เพิ่มขึ้น 8 บาท หรือ 2.82% มูลค่าซื้อขาย 1,983.56 ล้านบาท2. JAS ปิดที่ระดับ 1.75 บาท เพิ่มขึ้น 0.09 บาท หรือ 5.42% มูลค่าซื้อขาย 1,437.59 ล้านบาท3.SCC ปิดที่ระดับ 294 บาท เพิ่มขึ้น 7 บาท หรือ 2.44% มูลค่าซื้อขาย 1,359.22 ล้านบาท4.PTTEP ปิดที่ระดับ 150 บาท เพิ่มขึ้น 6 บาท หรือ 4.17% มูลค่าซื้อขาย 954.90 ล้านบาท5.KBANK ปิดที่ระดับ 118.50 บาท เพิ่มขึ้น 3 บาท หรือ 2.60% มูลค่าซื้อขาย 915.99 ล้านบาท
นายปริญทร์ กิจจาทรพิทักษ์ รักษาการผู้บริหารสายงานวิเคราะห์หลักทรัพย์และกลยุทธ์การลงทุน บริษัทหลักทรัพย์(บล.)เคทีบี (ประเทศไทย) กล่าวว่า ตลาดหุ้นไทยวันนี้ปรับตัวดีขึ้นเกินคาด อาจเนื่องจากที่ผ่านมาตลาดได้ปรับตัวลงไปค่อนข้างมากและรับข่าวร้ายไปหมดแล้ว ทั้งปัญหาเศรษฐกิจยุโรปและสถานการณ์น้ำท่วมในประเทศ ทำให้คาดการณ์ว่าดัชนีน่าจะผ่านจุดต่ำสุดมาแล้วที่ระดับ 840 จุด เพราะลักษณะการเคลื่อนไหวในวันนี้ดัชนีเป็นขาขึ้นตลอด 
ส่วนตลาดหุ้นไทยสัปดาห์หน้าดัชนีฯ ยังเป็นขาขึ้นต่อจากสัปดาห์นี้ ประเมินแนวต้านที่ 980-990 จุด แนวรับ 930-920 จุด กลยุทธ์การลงทุน ช่วงนี้ดัชนีได้ผ่านจุดต่ำสุดมาแล้ว ดังนั้นให้หาจังหวะซื้อเมื่อดัชนีอ่อนตัว